শিক্ষাবিদরা যা বলেন: বিশিষ্ট শিক্ষাবিদ ও ঢাকা বিশ্ববিদ্যালয়ের ইমিরেটাস অধ্যাপক ড. সিরাজুল ইসলাম চৌধুরী বলেন, ক্লাস রুমে সঠিকভাবে লেখপড়া হচ্ছে কিনা সে বিষয়ে নজর দিতে হবে। অভিজ্ঞ শিক্ষক দ্বারা সঠিক শিক্ষা দেওয়া হচ্ছে কিনা তা নজরদারিতে আনা দরকার। সেগুলো না করে পরীক্ষার ফলের দিকে নজর রাখলে শিক্ষার জন্য উপকারি হবে না। শিক্ষার মান ক্রমশ নীচে নামছে উল্লেখ করে তিনি বলেন, শিক্ষার মান নামছে, উঠছে না। পরীক্ষামুখী শিক্ষা গ্রহণযোগ্য নয়। শিক্ষামুখী শিক্ষা বাস্তবায়ন করতে হবে। ক্লাসে সঠিকভাবে পড়াতে হলে কোচিংয়ে যেতে হবে না।